text: Facebook-lokker i fængsel
  02 februar 2011 kl. 15.52
  En 27-årig mand fra Østbirk ved Horsens fik onsdag tre et halvt års fængsel for at have forsøgt at få sex med 11 mindreårige piger.
  Det afgjorde landsretten i Viborg, og det er en skærpelse af en dom i byretten i Horsens, hvor han fik tre års fængsel.
  Det oplyser DR Østjylland.
  Den 27-årige mand fik kontakt med pigerne på Facebook og Arto, hvor han udgav sig for at være en 12-årig hesteinteresseret pige.
  Han forsøgte at lave aftaler med pigerne om at mødes, men det lykkedes ikke.
  Det er en skærpende omstændighed, at han lige var blevet løsladt efter en dom for voldtægt på en 12-årig pige, da han begyndte at kontakte de mindreårige piger.
  